**Referat af bestyrelsesmødet mandag den 9. februar 2015 kl. 2000 hos Allan, Valdemarsgade 1 B**

Til stede var Bo, Ninna, Henrik, Anita, Lars og Allan

1. Godkendelse af referat fra sidste møde

*Godkendt*

1. Godkendelse af dagsordenen

*Godkendt*

1. Stillingtagen til tilbud på reparation af paptag.

*Efter ar der er konstateret en utæthed i det paptag som ligger over Poul Christensens kælder, er det blevet besluttet snarest muligt at udbedre skaden så der ikke trænger van ind i denne del af Poul Christensens lejlighed. Bestyrelsen har, gennem Ninna, indhentet et tilbud hos Guido Schmeer på udskiftning af pap og træbelægning. Den vurderer at dette tilbud er rimeligt og har følgelig accepteret dette. De to tillægspriser som sikrer en god kvalitet af træbelægningen, er ligeledes accepteret.*

*Der er indhentet tilbud på udskiftning af papbelægningen på skråtaget inderst i gården. Eftersom Guido Schmeer skal udskifte paptaget på terrassen, vil han blive bedt om at give tilbud også på det skrå paptag.*

*Træ- og papbaldakinen over den inderste indgang til Poul Christensens kælder har længe trængt til udskiftning. Guido Schmeer vil blive opfordret til at give tilbud herpå. Det må forventes at en ny baldakin vil blive udført i plexiglas eller tilsvarende materiale.*

1. Status på reparation af utæt nedløbsrør på facaden til Vesterbrogade og utæt tag på terrassen.

*Dette arbejde er bestilt hos bbb, men afventer at en lifttilladelse fra kommunen foreligger. Den forventes at foreligge inden for ca. en uge. Herefter vil arbejdet, som formentlig omfatter reparation af nedløbsrør og mur, blive fremskyndet mest muligt. Mistanken om utætheder i tagrenden på to steder vil blive efterset og i givet fald udbedret når vi har liften i gang. Der er p.g.a. det utætte nedløbsrør opstået skade på væggene i to lejligheder. Disse skader vil blive udbedret efterfølgende.*

*Om paptag på terrasse – se ovenfor.*

1. Utæthed der forårsager vand på en køkkenvæg i 1 B anden sal til venstre.

*Årsagen er ukendt og problemet er ophørt. Ejeren vil undersøge hvorfra vandet kan stamme.*

1. Lejligheden i nr. 1 B 5. sal t.v. har ikke TV-signal

*Ejeren har formentlig ved et uheld klippet antennekablet over og er ophørt med at betale sit bidrag til den fælles antenneløsning. I betragtning af at vores fællesantenne er til overvejelse og vil blive gjort til genstand for beslutning på den kommende generalforsamling, foretager vi os ikke videre før end generalforsamlingen er blevet afholdt.*

1. Status på 1 A III t.v. om vedligeholdelsesstand.

*Bestyrelsen vil gøre endnu et forsøg på at få ejeren i tale om en bygningsmæssig gennemgang af lejligheden. Såfremt ejeren modsætter sig dette, vil bestyrelsen sørge for at omgående at indlede en fogedsag for at få adgang til lejligheden.*

1. Forberedelse af generalforsamling

*Det blev vedtaget at træffe beslutning om at ophøre med fortsat at levere et fælles tv-signal til medlemmerne. Desuden bør gårdens indretning og en arbejdsdag i foråret drøftes. Datoen for generalforsamlingen blev fastsat til den 15. april kl. 2000 hos Allan, Valdemarsgade 1 B, første til højre.*

1. Altanmuligheder for lejligheden, Vesterbrogade 83 femte til venstre

*Ejeren, Bo Bredsgård Lund, vil gerne undersøge hvilke muligheder der er for at etablere en altan. Bestyrelsen bemyndigede ham til at undersøge dette hos bygningsmyndigheden således at han har mulighed for at fremkomme med et konkret forslag til altan. Et sådant forslag skal forelægges generalforsamlingen.*

1. Skilte på haner til lukning af vandforsyningen med angivelse af de afsnit der lukkes for.

*Udestår på at bbb udfører denne opgave.*

1. TV – er der nyt om muligheder?

*Der synes ikke på markedet at være fordelagtige tilbud på fælles signalforsyning. Spørgsmålet vil blive taget op til beslutning på generalforsamlingen.*

1. Eventuelt
	1. *Anita anbefalede et elektrikerfirma Salomon & Zadock, tlf. henholdsvis 3230 0396 og 3230 0979*
	2. *Ninna foreslog at bevare nogle af planterne på terrassen og bestyrelsen var enig heri. Ninna undersøger hvorledes de tunge kasser kan løftes ned.*

***Det næste møde afholdes den 23. marts kl. 2000 hos Allan.***